**Ako vybaviť**

**Posudková činnosť**

**Vybavuje:**  
OcÚ, Kračúnovce,  
Spoločný obecný úrad Giraltovce, Ul. Dukelská 75, 087 01 Giraltovce  
**Zamestnanec, ktorý v súčasnosti vybavuje danú činnosť pre obec Kračúnovce:**  
Anna Marková, tel. 0907/996 847

**K vybaveniu potrebujete:**

1. na posúdenie odkázanosti na sociálnu službu / domáca opatrovateľská služba, zariadenie pre seniorov, zariadenie opatrovateľskej služby, denný stacionár/:

* vyplniť žiadosť o posúdenie odkázanosti na sociálnu službu,
* alebo žiadosť o opätovné posúdenie odkázanosti na sociálnu službu z dôvodu zhoršenia zdravotného stavu,
* kópie odborných lekárskych správ nie starších ako šesť mesiacov,
* alebo komplexný posudok vydaný úradom práce, sociálnych vecí a rodiny,
* alebo posudok o odkázanosti na sociálnu službu vydaný samosprávnym krajom alebo inou obcou.

Posudkovou činnosťou sa zisťuje odkázanosť fyzickej osoby s ťažkým zdravotným postihnutím alebo fyzickej osoby s nepriaznivým zdravotným stavom na sociálnu službu v zariadení pre seniorov, zariadení opatrovateľskej služby, dennom stacionári a na domácu opatrovateľskú službu.  
**Poplatok:**  
bez poplatku

**Lehota na vybavenie:**  
30 dní

**Zákonná úprava:**  
Zákon o sociálnych službách č. 448/2008 Z .z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších zmien a doplnkov a § 6 ods.1 zákona č. 369/1990 Zb. o obecnom zriadení v znení neskorších predpisov  
Všeobecne záväzné nariadenie obce Kračúnovce č. ......................... o poskytovaní sociálnych služieb obcou Kračúnovce.

**Prílohy**

Žiadosť o posúdenie odkázanosti na sociálnu službu,

Lekársky nález na účely posúdenia odkázanosti na sociálnu službu,

Žiadosť o opätovné posúdenie odkázanosti na sociálnu službu.

**Ako vybaviť**

**Opatrovateľská služba**

**Vybavuje:**  
OcÚ, Kračúnovce,  
Spoločný obecný úrad Giraltovce, Ul. Dukelská 75, 087 01 Giraltovce

**Zamestnanec, ktorý v súčasnosti vybavuje danú činnosť pre obec Kračúnovce:**  
Anna Marková, tel. 0907/996 847

**K vybaveniu potrebujete:**  
- vyplniť žiadosť o zabezpečenie poskytovania sociálnej služby  
- právoplatné rozhodnutie o odkázanosti na sociálnu službu  
- rozsudok súdu o pozbavení spôsobilosti na právne úkony (u osôb pozbavených spôsobilosti na právne úkony)

**Upozornenie:**  
Domácu opatrovateľskú službu nemožno poskytovať fyzickej osobe:

* ktorej sa poskytuje celoročná pobytová sociálna služba,
* ktorá je opatrovaná fyzickou osobou, ktorej sa poskytuje peňažný príspevok na opatrovanie podľa rozhodnutia z úradu práce, sociálnych vecí a rodiny,
* ktorej sa poskytuje peňažný príspevok na osobnú asistenciu podľa rozhodnutia z úradu práce, sociálnych vecí a rodiny,
* ktorej je nariadená karanténa pre podozrenie z nákazy prenosnou chorobou a pri ochorení touto nákazou.

**Lehota na vybavenie:**  
30 dní

**Zákonná úprava:**  
Zákon o sociálnych službách č. 448/2008 Z. z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších zmien a doplnkov a § 6 ods.1 zákona č. 369/1990 Zb. o obecnom zriadení v znení neskorších predpisov.  
Všeobecne záväzné nariadenie obce Kračúnovce č. ............... o poskytovaní sociálnych služieb obcou Kračúnovce.

**Úhrada za opatrovateľskú službu**

**Úhradu za poskytovanie domácej opatrovateľskej služby je možné realizovať:**

1. **osobne v pokladni** (termíny: v úradné hodiny)

**Prílohy**

Žiadosť o zabezpečenie poskytovania sociálne služby

**Ako vybaviť**

**Postup občana, ktorý má záujem o poskytovanie sociálnej služby v zariadení / pre seniorov, v zariadení opatrovateľskej služby, v dennom stacionári**

Ak má občan záujem o poskytovanie alebo o zabezpečenie poskytovania sociálnej služby v zariadení pre seniorov, v zariadení opatrovateľskej služby, v dennom stacionári s finančnou podporou z verejných prostriedkov, podáva „Žiadosť o zabezpečenie poskytovania sociálnej služby“. Písomnú žiadosť spolu s prílohami občan doručí OcÚ Kračúnovce alebo priamo zariadeniu sociálnych služieb podľa vlastného výberu.

Žiadosť o zabezpečenie poskytovania sociálne služby